
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 57 

17 Φεβρουάριου 2009 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ορίων αιγιαλού, παραλίας στη θέση «Όρ¬ 
μος Μαρμάρι», Νήσου Σύρου. 1 

Κήρυξη ως αναδασωτέας έκτασης 3,341 στρ. στη 
θέση «Σταυρός ή Νεράκι», περιφέρειας Κοινότη- 
τος Κοσμά, Νομού Αρκαδίας. 2 


ΑΠΟΦΑΣΕΙ Σ 

Αριθμ. 2649/1989 ( 1 ) 

Καθορισμός ορίων αιγιαλού, παραλίας στη θέση 
«Όρμος Μαρμάρι», Νήσου Σύρου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 3, 4, 5 και 6 ν. 2971/2001 
(ΦΕΚ 285/τ.Α'/19.12.2001) «περί αιγιαλού και παραλίας». 

2. Τις διατάξεις χου άρθρου 1 του ν.δ. 439/1970 «περί 
συμπληρώσεως των διατάξεων περί αιγιαλού». 

3. Τις διατάξεις του άρθρου 5 του ν. 3200/1955 «περί 
διοικητικής αποκέντρωσης», όπως αυτές τροποποιήθη¬ 
καν και ισχύουν σήμερα. 

4. Τις διατάξεις του άρθρου 19 παραγρ. 5 ν. 2344/1995, 
του άρθρου 52 παρ. 6 ν. 2218/1994, του άρθρου 4 παρ. 7 
του ν. 2240/1994, δυνάμει των οποίων αρμοδιότητες του 
Υπουργείου Οικονομικών που είχαν μεταβιβασθεί στους 
Νομάρχες, ανήκουν στον Περιφερειακό Δ/ντή, σε συν¬ 
δυασμό με αυτές του άρθρου 14 παρ. 2 του ν. 2399/1996 
με τις οποίες προβλέπεται η κατάργηση των θέσεων 
των Περ/κών Δ/ντών, οι αρμοδιότητες πλέον του οποίου 
περιήλθαν στο Γενικό Γραμματέα της Περιφέρειας και 
ασκούνται από τον αναπληρωτή Περ/κό Δ/ντή. 

5. Τις διατάξεις του τετάρτου εδαφίου της παρ. 2 του 
άρθρου 1 και της παρ. 6 του ιδίου άρθρου του ν. 2503/1997 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις» (ΦΕΚ 107/Α), σύμφωνα με τις οποίες οι Περιφε¬ 
ρειακές Υπηρεσίες του Υπουργείου Οικονομικών, που συ¬ 
γκροτούσαν την Περιφερειακή Διοίκηση του Νομού ή της 


Νομαρχίας, δεν υπήχθησαν στην ενιαία οργανική μονάδα 
της Περιφέρειας, ούτε καταργήθηκαν αλλά αποτελούν 
από 1.9.1997, Υπηρεσίες του Υπουργείου Οικονομικών. 

6. Το υπ’ αριθμ. 28979/31.7.1997 έγγραφο της Δ/νσης 
Διοίκησης του Υπουργείου Εσωτερικών, Δημ. Διοίκησης 
και Αποκέντρωσης, σύμφωνα με το οποίο οι αρμοδιότη¬ 
τες του Γ ενικού Γ ραμματέα της Περιφέρειας σε θέματα 
Υπηρεσιών του Υπουργείου Οικονομικών, μεταφέρονται 
από 1.9.1997 στον Υπουργό Οικονομικών. 

7. Τον ν. 3220/2004, «Μέτρα αναπτυξιακής και κοινω¬ 
νικής πολιτικής- αντικειμενοποίηση του φορολογικού 
ελέγχου κ.α διατάξεις (ΦΕΚ 15/Α/28.1.2004). 

8. Την υπ’ αριθμ. 1030067/296/Α006/7.4.2004, εγκύκλιο, 
της Δ/νσης Οργάνωσης του Υπουργείου Οικονομίας και 
Οικονομικών. 

9. Την από 14.12.2007 έκθεση της επιτροπής καθο¬ 
ρισμού των ορίων αιγιαλού, παραλίας, στην περιοχή 
«Όρμος Μαρμάρι», νήσου Σύρου και το από Σεπτέμβριο 
του 2007 τοπογραφικό, υψομετρικό και κτηματολογικό, 
διάγραμμα, εξαρτημένο από το κρατικό δίκτυο, (ΕΓΣΑ 
87), κλίμακας 1:500, το οποίο συντάχθηκε από τον Αγρο¬ 
νόμο Τοπογράφο Μηχανικό Παναγιώτη Στάθη, σε μία 
πινακίδα, ελέγχθηκε για την ακρίβεια της αποτύπωσης 
στις 14.12.2007 από τον Θεόδωρο Κιουπίδη, Τεχνολόγο, 
Τοπογράφο, Μηχανικό της Κτηματικής Υπηρεσίας Ν. 
Κυκλάδων και θεωρήθηκε την ίδια ημερομηνία, από τον 
Στέλιο Σεζένια, Προϊστάμενο της Κτηματικής Υπηρεσίας 
Ν. Κυκλάδων. 

10. Το υπ’ αριθμ. 544.5/919/08/17.12.2008 έγγραφο του 
Γ ενικού Επιτελείου Ναυτικού, αποφασίζουμε: 

Επικυρώνουμε την από 14.12.2007 έκθεση της κατά 
το άρθρο 3 του ν. 2971/2001 αρμόδιας επιτροπής για 
τον καθορισμό των ορίων αιγιαλού και παραλίας στη 
θέση «Όρμος Μαρμάρι», Νήσου Σύρου καθώς επίσης 
και το από Σεπτέμβριο του 2007 τοπογραφικό, υψομε¬ 
τρικό και κτηματολογικό διάγραμμα, εξαρτημένο από 
το κρατικό δίκτυο (ΕΓΣΑ 87) κλίμακας 1:500, το οποίο 
συντάχθηκε από τον Αγρονόμο Τοπογράφο Μηχανικό 
Παναγιώτη Στάθη, σε μία πινακίδα, ελέγχθηκε ως προς 
την ακρίβεια της αποτύπωσης στις 14.12.2007, από το 
Θεόδωρο Κιουπίδη, τεχνολόγο τοπογράφο μηχανικό 
της Κτηματικής Υπηρεσίας Ν. Κυκλάδων και θεωρήθη¬ 
κε την ίδια ημερομηνία από το Στέλιο Σεζένια, Προϊ¬ 
στάμενο της Κτηματικής Υπηρεσίας Ν. Κυκλάδων. 













498 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Στο τοπογραφικό αυτό διάγραμμα καθορίστηκε. 

α) Η οριογραμμή του αιγιαλού με κόκκινη συνεχή πολυ¬ 
γωνική γραμμή και στοιχεία Α1, Α2, Α3.Α17, Α18, Α19. 

β) Η οριογραμμή της παραλίας με κίτρινη συνεχή πο¬ 
λυγωνική γραμμή και με στοιχεία ΑΙ', Α2', Α3'.Α17', 

Α18', Α19'. 

Αποφαινόμαστε, ότι δεν υφίσταται παλαιός αιγιαλός. 

Η ζώνη παραλίας έχει πλάτος 10 μ. διότι διαφορετικά 
δεν εξυπηρετούνται οι σκοποί του άρθρου 1 παρ. 2 του 
ν. 2971/2001. 

Δεν εξαιρούνται τα κτίσματα (τμήματα ξερολιθιάς), 
που βρίσκονται στη ζώνη παραλίας. 

Η απόφαση αυτή με την έκθεση της επιτροπής και το 
τοπογραφικό διάγραμμα να δημοσιευθούν στην Εφημε¬ 
ρίδα της Κυβερνήσεως. 

Ερμούπολη, 4 Φεβρουάριου 2009 
Ο Γενικός Γραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ ΤΟΥ ΑΙΓΙΑΛΟΥ 
(ΑΡΘΡΟ 3 η. 2971/19.12.2001) 

Για τον καθορισμό των ορίων του αιγιαλού που γί¬ 
νεται για πρώτη φορά στη θέση «ΟΡΜΟΣ ΜΑΡΜΑΡΙ» 
Ν. Σύρου. 

Στην Σύρο, σήμερα 14.12.2007, οι υπογεγραμμένοι: 

1. ΣΤΕΛΙΟΣ ΣΕΖΕΝΙΑΣ, προϊστάμενος της Κτηματικής 
Υπηρεσίας του Νομού Κυκλάδων, ως Πρόεδρος, 

2. ΘΕΟΔΩΡΟΣ ΚΙΟΥΠΙΔΗΣ, Τεχνολόγος Τοπογράφος 
Μηχανικός, της Κτηματικής Υπηρεσίας Ν. Κυκλάδων, 
ως μέλος, 

3. ΛΕΩΝΙΔΑΣ ΜΑΝΩΛΑΚΟΣ, λιμενάρχης Σύρου, ως 
μέλος, Γραμματέας της επιτροπής είναι η Ψιλλοπού- 
λου Αγγελική, υπάλληλος της Κτηματικής Υπηρεσίας 
Ν. Κυκλάδων. 

Τα μέλη της Επιτροπής: 

4. Διευθυντής της Διεύθυνσης Πολεοδομίας Νομαρχι¬ 
ακής Αυτοδιοίκησης Ν. Κυκλάδων και 

5. Διευθυντής Χωροταξίας και Περιβάλλοντος της 
Γ ενικής Γ ραμματείας Περιφέρειας Ν. Κυκλάδων αν και 
προσκλήθηκαν με την υπ’ αριθμ. οικ. 2650/12.12.2007 
πρόσκληση του Προέδρου, δεν παρευρέθησαν αποτε- 
λούντες την επιτροπή καθορισμού των ορίων του αι- 
γιαλού δυνάμει του άρθρου 3 του ν. 2971/19.12.2001, σε 
συνδυασμό με την υπ’ αριθμ. 6806/2007 απόφαση του 
Γ ενικού Γ ραμματέα Περιφέρειας Ν. Αιγαίου, μεταβήκαμε 
επί τόπου στην προαναφερθείσα περιοχή και 

Λαβόντες υπ’ όψη 

1. Την από Οκτώβριο του 2007 αίτηση καθορισμού 
του Παναγιώτη Στάθη, των ορίων του αιγιαλού στην 
εν λόγω θέση. 

2. Το τοπογραφικό, υψομετρικό και κτηματολογικό 
διάγραμμα, εξαρτημένο από το κρατικό δίκτυο (ΕΓΣΑ 
87), το οποίο συντάχθηκε τον Σεπτέμβριο του 2007 από 
τον Παναγιώτη Στάθη, αγρονόμο τοπογράφο μηχανικό 
σε μία πινακίδα, σε κλίμακα 1:500, ελέγχθηκε επιτόπου 
για την ακρίβεια της αποτύπωσης την 14.12.2007 από τον 


Θεόδωρο Κιουπίδη, Τοπογράφο Μηχανικό της Κτημα¬ 
τικής Υπηρεσίας Ν. Κυκλάδων και θεωρήθηκε την ίδια 
ημερομηνία από το Στέλιο Σεζένια, προϊστάμενο της 
Κτηματικής Υπηρεσίας Ν. Κυκλάδων. 

3. Τις διατάξεις του ν. 2971/2001 «Αιγιαλός, παραλία και 
άλλες διατάξεις»όπως αυτός ισχύει, και το ν. 1337/1983 
καθώς και την προς αυτόν σχετική Δικαστηριακή και 
Διοικητική Νομολογία. 

4. Την από την επιτόπια μετάβαση σχηματισθείσα 
αντίληψη περί του πλάτους της βρέχόμενης ζώνης της 
ξηράς καθώς και τα στοιχεία που προβλέπονται από 
το άρθρο 9 του ν. 2971/2001 και ειδικότερα: 

Α. Τη γεωμορφολογία του εδάφους, για την οποία 
αναλυτικά αναφέρεται ότι: 

1. Πρόκειται για κόλπο βάθους περίπου 200 μ., με 
απότομα βραχώδη πρανή και ύψη στέψης 5-10 μ. Στο 
μυχό του κόλπου σχηματίζεται αμμώδης ακτή πλάτους 
περίπου 60 μ. και βάθους περίπου 50 μ. 

2. Της ακτής συνέχονται εκτάσεις λοφώδεις, ημιβρα- 
χώδους, μορφής, εκτός σχεδίου και αδόμητες. 

3. Η βλάστηση της περιοχής είναι φυσική και αποτε- 
λείται από φρύγανα κ.λπ. 

4. Η περιοχή προσβάλλεται από ανέμους νοτίων δι¬ 
ευθύνσεων. 

5. Μετά το κόλπο το ανάπτυγμα πελάγους είναι με¬ 
γάλο. 

5. Ο πυθμένας είναι αμμώδης και αβαθής. 

6. Υπάρχει καθορισμός Ζ.Ο.Ε, λοιπών όρων και περιο¬ 
ρισμών δόμησης στην περιοχή του Δήμου Άνω Σύρου, 
που έχει καθοριστεί με το από 11.5.1989 π.δ. και έχει 
δημοσιευθεί στο ΦΕΚ 339/Δ/2.6.1989. 

7. Τη μη ύπαρξη καταγραφής δημοσίων κτημάτων 
κάθε κατηγορίας που βρίσκονται σε άμεση γειτνίαση 
με την παράκτια ζώνη. 

8. Το γεγονός ότι υφίσταται κτηματολόγιο. 

9. Τη μη ύπαρξη παράκτιων φυσικών πόρων, αποφα¬ 
σίζουμε: 

1. Καθορίζουμε επί του ανωτέρω τοπογραφικού δια¬ 
γράμματος: 

α) Την οριογραμμή του αιγιαλού με κόκκινη συνεχή 

πολυγωνική γραμμή και στοιχεία Α1, Α2, Α3.Α17, 

Α18, Α19. 

β) Την οριογραμμή της παραλίας με κίτρινη συνεχή 

πολυγωνική γραμμή και στοιχεία ΑΤ, Α2', Α3'.Α17', 

Α18', Α19'. 

Αποφαινόμαστε, ότι δεν υφίσταται παλαιός αιγια- 
λός. 

2. Η ζώνη παραλίας έχει πλάτος 10 μ. διότι διαφορε¬ 
τικά δεν εξυπηρετούνται οι σκοποί του άρθρου 1 παρ. 
2 του ν. 2971/2001. 

Δεν εξαιρούνται τα κτίσματα (τμήματα ξερολιθιάς), 
που βρίσκονται στη ζώνη παραλίας. 

Η Επιτροπή 

Ο Πρόεδρος 
ΣΤΕΛΙΟΣ ΣΕΖΕΝΙΑΣ 

Τα Μέλη 

ΘΕΟΔΩΡΟΣ ΚΙΟΥΠΙΔΗΣ 
ΛΕΩΝΙΔΑΣ ΜΑΝΩΛΑΚΟΣ 

Αριθμ. 202/2008 (2) 

Κήρυξη ως αναδασωτέας έκτασης 3,341 στρ. στη θέση 
«Σταυρός ή Νεράκι», περιφέρειας Κοινότητος Κοσμά,, 
Νομού Αρκαδίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις τον άρθρον 1 του ν. 3200/1955 «περί 
διοικητικής αποκεντρώσεως», όπως τροποποιήθηκαν 
και ισχύουν. 

2. Τις διατάξεις των άρθρων 24 παρ. 1 και 117 παρ. 3 
του Συντάγματος. 

3. Των άρθρων 200 και 205 του ν.δ. 86/1969 (ΦΕΚ 7Α' 1969). 

4. Τις διατάξεις του ν. 998/1979 «Περί προστασίας των 
δασών κ.λπ.» και ειδικότερα: 

α) του άρθρου 34 παρ. 4, β) του άρθρ. 38 παρ. 1. γ. 
άρθρου 41 παρ. 3, όπως συμπληρώθηκαν με το άρθρο 
1 παρ. 8 τον ν. 3208/2003. 

5. Τις διατάξεις του άρθρου 7 του ν. 2503/1997 «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις. 

6. Την υπ’ αριθμ. 17310/18.10.2007 απόφαση Γ.Γ.Π. Πελο- 
ποννήσου «Ανάθεση αρμοδιοτήτων και ασκήσεως αυτών 
κατ’ εντολή μας». 

7. Τις διαταγές του Υπουργείου Γεωργίας: 

α) 160417/1180/8.7.1980, β) 182447/3049/24.9.1980. 

8. Την υπ’ αριθμ. 80159/8499/16.12.2008 πρόταση του 
Δασαρχείου Σπάρτης με την οποία προτείνεται η κή¬ 
ρυξη έκτασης ως αναδασωτέας, με συνημμένη όλη τη 
σχετική αλληλογραφία που αναφέρεται σ’ αυτήν. 


Κηρύσσουμε ως αναδασωτέα με σκοπό την αποκα¬ 
τάσταση με φυσική αναγέννηση της προϋπάρχουσας 
δασικής βλάστησης η οποία καλυπτόταν από αείφυλλα 
πλατύφυλλα, που καταστράφηκε από εκχέρσωση, της 
κατηγορίας της παραγράφου 3 (περίπτωση 3β) του άρ¬ 
θρου 3 τον ν. 998/1979 «περί προστασίας των δασών 
και των δασικών εν γένει εκτάσεων της Χώρας », όπως 
αντικαταστάθηκε με την παράγραφο 1 του άρθρου 1 ν. 
3208/2003, δημόσια δασική έκταση εμβαδού 3,341 στρ. 
στη θέση «Σταυρός ή Νεράκι», περιφέρειας Κοινότητος 
Κοσμά, Νομού Αρκαδίας, όπως φαίνεται στο συνημμένο 
τοπογραφικό διάγραμμα, κλίμακας 1:1000, υπό στοιχεία 
(1,2,3, 4, 5, 6, 7,1) και απεικονίζεται σε απόσπασμα χάρτη 
εκδόσεως Γ.Υ.Σ. κλίμακας 1:50000 (Φ.Χ. ΓΚΟΡΙΤΣΑ) και 
έχει όρια:: 

Βόρεια: Με δημόσια δασική έκταση. 

Νότια: Με δημόσια δασική έκταση. 

Ανατολικά: Με εγκαταλειμμένο αγρό. 

Δυτικά: Με δημόσια δασική έκταση. 

Όπως φαίνεται στο συνημμένο τοπογραφικό διάγραμ¬ 
μα, κλίμακας 1:1000, υπό στοιχεία (1, 2, 3, 4, 5, 6, 7,1) και 
απεικονίζεται σε απόσπασμα χάρτη εκδόσεως Γ.Υ.Σ. 
κλίμακας 1:50000 (Φ.Χ. ΓΚΟΡΙΤΣΑ), που αποτελεί ανα¬ 
πόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 21 Ιανουάριου 2009 

Ο Γ ενικός Γ ραμματέας Περιφέρειας 
ΝΙΚΟΛΑΟΣ ΑΓΓΕΛΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 04 % 

